**ĮSAKYMAS**

**DĖL LIETUVOS RESPUBLIKOS APLINKOS MINISTRO 2015 M. GRUODŽIO 3 D. ĮSAKYMO NR. D1-882 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ ĮGYVENDINIMO PRIEMONĖS 05.1.1-APVA-R-007 „PAVIRŠINIŲ NUOTEKŲ SISTEMŲ TVARKYMAS“ PROJEKTŲ FINANSAVIMO SĄLYGŲ APRAŠO NR. 1 PATVIRTINIMO“ PAKEITIMO**

2019 m. d. Nr.

Vilnius

Pakeičiu 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonės 05.1.1-APVA-R-007 „Paviršinių nuotekų sistemų tvarkymas“ projektų finansavimo sąlygų aprašą Nr. 1, patvirtintą Lietuvos Respublikos aplinkos ministro 2015 m. gruodžio 3 d. įsakymu Nr. D1-882 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonės 05.1.1-APVA-R-007 „Paviršinių nuotekų sistemų tvarkymas“ projektų finansavimo sąlygų aprašo Nr. 1 patvirtinimo“:

1. Pakeičiu 39 punktą ir jį išdėstau taip:

„39. Pagal Aprašą tinkamų ~~arba netinkamų~~ finansuoti išlaidų kategorijos yra šios:

Lentelė Nr. 5

|  |  |  |
| --- | --- | --- |
| **Išlaidų kategorijos Nr.** | **Išlaidų kategorijos pavadinimas** | **Reikalavimai ir paaiškinimai** |
| 1. | **Žemė** | Tinkama finansuoti:  1) žemės sklypo kadastrinių matavimų ir teisinės registracijos išlaidos;  2) sklypo formavimo išlaidos. |
| 2. | **Nekilnojamasis turtas** | Tinkamos finansuoti paviršinių nuotekų tvarkymo sistemų inventorizacijos, duomenų skaitmeninimo, geografinių informacinių sistemų diegimo, geodezinių ir kadastrinių matavimų, teisinės registracijos išlaidos. |
| 3. | **Statyba, rekonstravimas, remontas ir kiti darbai** | Tinkama finansuoti:  **1)** paviršinių nuotekų tvarkymui ir užtvindymo paviršinėmis nuotekomis rizikos mažinimui skirtų inžinerinių komunikacijų, įrenginių ir jiems priklausančios infrastruktūros, patalpų, skirtų paviršinių nuotekų valymo įrenginiams valdyti ir prižiūrėti, ir statinių nauja statyba, rekonstrukcija, paprastas ar kapitalinis remontas;  **2)** dangų atstatymo išlaidos (finansuojama **tik ta** dalis, kuri buvo pažeista dėl projekto vykdymo ir turi būti atstatyta iki ~~ne blogesnės negu buvusios~~ **neblogesnės** būklės**; Jei klojama kitokia nei buvo danga ir dėl to padidėja sąnaudos, finansuojama tik ta sąnaudų dalis, kuri būtina atstatyti dangą iki neblogesnės būklės**);  **3)** esamų inžinerinių tinklų atstatymo ir perkėlimo darbų išlaidos (kai inžineriniai tinklai trukdo paviršinių nuotekų tinklų plėtrai ~~ir tai yra vienintelis galimas sprendimas~~);  **4)** griovimo ~~išlaidos~~ **darbų**, tiesiogiai ~~susijusios~~ **susijusių** su projekto veiklomis, **kai objektas trukdo naujų veiklų įgyvendinimui** **ar būtina užtikrinti atstumo tarp pastatų ar apsaugos zonos reikalavimus, išlaidos, kurios yra pagrįstos** (~~pridedamos~~ **pridėtos** schemos; ~~pateikiamas~~  **pateiktas** pagrindimas, ~~kaip~~ ~~griovimo darbai prisideda prie pagal Aprašą remiamų veiklų, nustatytų Aprašo 11 punkte, bei Priemonės tikslo įgyvendinimo~~ **kad be šių išlaidų neįmanoma įgyvendinti Apraše nurodytų remiamų veiklų**);  **5)** **statinio statybos** techninės priežiūros išlaidos;  **6)** ~~statinio~~ projektinių pasiūlymų ~~(eskizinių projektų)~~, **nustatytų Statybos techniniame reglamente STR1.04.04:2017 „Statinio projektavimas, projekto ekspertizė“,** ~~techninių projektų~~ **statinio projekto** rengimo, statinio projekto vykdymo priežiūros, ekspertizių atlikimo išlaidos (tinkama finansuoti, kai visos išlaidos kartu neviršija 5 proc. projekto tinkamų finansuoti išlaidų sumos);  **7)** geodezinių ir kadastrinių matavimų, teisinės registracijos, tiesiogiai susijusios su projekto veiklomis, išlaidos;  **8)** vamzdynų diagnostikos išlaidos~~.~~**;**  **9) išlaidos, susijusios su atrankos dėl planuojamos ūkinės veiklos poveikio aplinkai vertinimo išvadoje, kad poveikio aplinkai vertinimas neprivalomas, ar sprendime dėl planuojamos ūkinės veiklos poveikio aplinkai, pagal kurį planuojama ūkinė veikla atitinka teisės aktų reikalavimus, numatytų priemonių reikšmingam neigiamam poveikiui aplinkai sumažinti ir (ar) jį kompensuoti, įgyvendinimu;**  **10) inžinerinių geologinių ir geotechninių tyrimų, statybinių tyrimų, archeologinių tyrimų, nekilnojamųjų kultūros vertybių tyrimų, higienos tyrimų išlaidos, tiesiogiai susijusios su projekto veiklomis;**  **11) dokumentų, reikalingų statybos leidimui  ir statybos užbaigimą patvirtinantiems dokumentams gauti, nurodytų Lietuvos Respublikos statybos įstatymo 27 straipsnio 5 dalyje ir Statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtinto Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“, 10 priede, parengimo išlaidos;**  **12) statinio projektuotojo, statinio projekto (jo dalies) ekspertizės rangovo, statinio statybos techninio prižiūrėtojo civilinės atsakomybės, statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo išlaidos.** |
| 4. | **Įranga, įrenginiai ir kitas turtas** | Tinkama finansuoti:  1) matavimo, technologinės, programinės įrangos, susijusios su taršos monitoringo sistema, įsigijimo ir įrengimo išlaidos;  2) specializuotų mašinų ar kitos technikos (ne daugiau nei 1 vnt.) skirtos paviršinių nuotekų sistemų priežiūrai, įsigijimo išlaidos;  3) programinės įrangos, t. y. geografinės informacinės sistemos įsigijimo ir įdiegimo išlaidos (įskaitant programinės įrangos ir duomenų bazių kūrimo išlaidas) (Aprašo 11.2 papunktyje nurodytai veiklai). |
| 5. | **Projekto vykdymas** | Tinkama finansuoti:  1) investicinio projekto rengimo išlaidos;  2) poveikio aplinkai vertinimo arba atrankos dėl poveikio aplinkai vertinimo išlaidos**;**  **3) pirkimo dokumentų parengimo išlaidos.** |
| 6. | **Informavimas apie projektą** | Tinkamos finansuoti tik privalomos informavimo apie projektą priemonės pagal Projektų taisyklių VII skyriaus 37 skirsnį. |
| 7. | **Netiesioginės išlaidos ir kitos išlaidos pagal fiksuotąją projekto išlaidų normą** | Tinkama finansuoti.  Projekto administravimo paslaugų ~~(įskaitant pirkimo dokumentacijos rengimo)~~ išlaidos, apmokamos vadovaujantis Projektų taisyklių 10 priedo nuostatomis, jeigu visos administravimo paslaugos perkamos iš tiekėjo, išlaidos turi būti pagrįstos išlaidų pagrindimo ir jų apmokėjimo įrodymo dokumentais bei neviršyti fiksuotos normos dydžių, nurodytų Projektų taisyklių 10 priede. Kitu atveju, kai už projekto administravimą atsakingas pats projekto vykdytojas ar partneris, t. y. nėra sudaroma administravimo paslaugų sutartis, taikoma fiksuotoji norma pagal ~~p~~ **P**rojektų taisyklių 10 priedo 4 punktą ir gali būti apmokama supaprastintai. |

Pastaba: Paraiškos formos projekto biudžeto lentelė pildoma vadovaujantis instrukcija Projekto biudžeto formos pildymas, pateikta Rekomendacijose dėl projektų išlaidų atitikties Europos Sąjungos struktūrinių fondų reikalavimams, kurios skelbiamos adresu *http://www.esinvesticijos.lt/lt/dokumentai/2014-2020-m-rekomendacijos-del-projektu-islaidu-atitikties-europos-sajungos-strukturiniu-fondu-reikalavimams.“*

1. Papildau nauju 39¹ punktu:

„**39¹. Išlaidos, nenurodytos Aprašo 39 punkte išdėstytose tinkamų finansuoti išlaidų kategorijose, yra netinkamos finansuoti.**“

|  |  |
| --- | --- |
| Aplinkos ministras |  |

Parengė

Kristina Šarkienė